รฟท.เปิดให้บริการขบวนรถโดยสาร ตอบรับกระแสเมนูอาหารโปรด ลิซ่า วงแบล็คพิงค์ เที่ยวเทศกาลลูกชิ้นยืนกิน
นายนิรุฒ มณีพันธ์ ผู้ว่าการรถไฟแห่งประเทศไทย หรือ รฟท. เปิดเผยว่า เพื่อส่งเสริมการท่องเที่ยวภายในประเทศและกระจายรายได้สู่ท้องถิ่น และตอบรับความต้องการเดินทางให้ประชาชนที่ต้องการเที่ยวชมเทศกาลลูกชิ้นยืนกินที่สถานีรถไฟบุรีรัมย์ ระหว่างวันที่ 17-23 กันยายนนี้ การรถไฟฯ พร้อมเปิดให้บริการขบวนรถเร็วและรถท้องถิ่น จำนวน 7 ขบวน มุ่งสู่สถานีบุรีรัมย์ โดยมีขบวนรถให้บริการระหว่างวันที่ 18 -24 กันยายน 2564ในด้านการให้บริการ การรถไฟฯ คงมาตรการเฝ้าระวังและป้องกันการแพร่ระบาดของไวรัสโควิด–19 ทั้งในขบวนรถโดยสารและสถานีรถไฟทั่วประเทศอย่างเคร่งครัด  สำหรับบุคคลที่เดินทางเข้าจังหวัดบุรีรัมย์โดยไม่ต้องกักตัว จะต้องได้รับวัคซีนแอสตร้าเซนเนก้า 1 เข็ม มากกว่า 14 วัน หรือวัคซีนชนิดอื่นใดครบตามเกณฑ์ที่กำหนด